Ագնիա Կուզնեցովա

Ագնիա Կուզնեցովա (, ), խորհրդային և ռուս մանկագիր և գրող։

Կենսագրություն 
Ծնվել է 1911 թվականի փետրվարի 12-ին, Իրկուտսկում, սպիտակգվարդիական սպա Ալեքսանդր Կուզնեցովի ընտանիքում։ Ավարտել է միջնակարգ դպրոցը և Ա. Ժդանովի անվան Լենիգրադի համալսարանի պատմաբանասիրական ֆակուլտետը։ Աշխատել է որպես մանկական և երիտասարդական թերթերի գրական աշխատող Լենինգրադում և Նովոսիբիրսկում, Իրկուտսկի ռադիոկոմիտեում։ 1943-1946 թվականներին եղել է ՌԽԴՍՀ գրողների միության Իրկուտսկի մասնաճյուղի գործադիր քարտուղար։ 1956 թվականից բնակվել է Մոսկվայում։

Մահացել է 1996 թվականի նոյեմբերի 12-ին։ Թաղված է Մոսկվայի Տրոեկուրովյան գերեզմանատանը, ամուսնու՝ գրող Գեորգի Մարկովի հետ։

Ընտանիք 
 Ամուսինը գրող Գեորգի Մարկովն է (1911-1991 թվական)։
 Դուստրը գրող Օլգա Մարկովան է։ Օլգա Մարկովայի երեխաներն են լրագրողուհի Մարինա Մարկովան (1960 թվական) և Քսենիա Մարկովան (1973 թվական)։
 Մյուս դուստրը դերասանուհի Եկատերինա Մարկովան է։ Եկատերինա Մարկովայի երեխաներն են պատմաբան Ֆիլիպ Տարատորկինը և դերասանուհի Աննա Տարատորկինան։

Ստեղծագործություն
Պատմվածքների առաջին գիրքը լույս է տեսել 1932 թվականին, Նովոսիբիրսկում։

Տպագրվել է «Նոր Սիբիր» ալմանախում, «Վեպ-թերթ», «Երիտասարդություն» և այլ պարբերականներում։ Իր ստեղծագործական գործունեության ընթացքում նա գրել է երեխաների մասին, երեխաների և պատանիների համար։ Ակնարկների, պատմվածքների և վիպակների հեղինակ է։

Զբաղվել է Պուշկինի թեմայով, «Իմ Մադոննան» գիրքը համատեղում է Նատալյա Գոնչարովայի և Պուշկինի երեխաների մասին պատմվածքները։

Ստեղծագործությունները թարգմանվել են օտար լեզուներով։

Պարգևներ և մրցանակներ 
 Արժանացել է Ն. Կրուպսկայայի անվան ՌԽԴՍՀ պետական մրցանակի (1977 թվական)` «Խորը խոնարհում» պատմվածքի համար։
 Արժանացել է Ժողովուրդի բարեկամության շքանշանի (1984 թվական)։

Ընտրված մատենագրություն 
 Չուլիմյան տայգայում, 1939 թվական
 Անիծյալ դյուժինը, 1946 թվական
 Քո տունը, 1951 թվական
 Կյանքը կանչում է, 1958 թվական
 Ազնիվ կոմսոմոլական, 1959 թվական
 Լույս խոտը, 1967 թվական
 Մենք Կորշունից ենք, 1970 թվական
 Ոսկե ամպիկը քնում էր..., 1971 թվական
 Երկրի վրա կան բազմաթիվ ճանապարհներ, 1972 թվական
 Խորը խոնարհում, 1977 թվական
 Խորը խոնարհում. վիպակներ, 1979 թվական
 Դաժան ճակատագրի փոթորիկների տակ, 1979 թվական
 Առաքինություն. վիպակներ, 1980 թվական
 Ստեղծագործությունների ժողովածու, 3 հատորով, 1982-1984 թվականներ

Հիշատակ 
 Իրկուտսկում, այն տան վրա, որտեղ ապրում էր Ագնիա Կուզնեցովան, նրա հիշատակին տեղադրվել է հուշատախտակ։

Ծանոթագրություններ

Գրականություն 
 Абрамович А. Ф. А. А. Кузнецова: Биогр. очерк // Литературная Сибирь. — Иркутск: Вост.-Сиб. кн. изд-во, 1971. — С. 190—193. — 336 с. — 5000 экз.
 Писатели Восточной Сибири: Биобиблиографический указатель. — Иркутск: Вост.-Сиб. кн. изд-во, 1973. — С. 133—134. — 332 с. — 5000 экз.
 Разумневич В. А. Проводы в совершеннолетие: Очерк творчества А. Кузнецовой. — М., 1974.

Արտաքին հղումներ 
 Ագնիա Կուզնեցովան Иркипедия կայքում
 Ագնիա Կուզնեցովան  Писатели Приангарья — детям կայքում

 
Աշխատանքային կարմիր դրոշի շքանշանի ասպետներ
ԽՍՀՄ գրողների միության անդամներ
Խորհրդային մանկագիրներ
Ռուս մանկագիրներ
Խորհրդային գրողներ
Ռուս գրողներ